
Për miratimin e garancisë qeveritare, të lëshuar në favor të raiffeisen bank sha albania, në kuadër të kontratës së huasë, ndërmjet kësaj banke dhe kesh sha-së, për shumën ekuivalente, në lekë, të shumës 40 (dyzet) milionë euro

Në mbështetje të nenit 100 të Kushtetutës, të nenit 57 të ligjit nr.9936, datë 26.6.2008 “Për menaxhimin e sistemit buxhetor në Republikën e Shqipërisë” dhe të nenit 16 të ligjit nr.9836, datë 26.11.2007 “Për Buxhetin e Shtetit të vitit 2008”, të ndryshuar, me propozimin e Ministrit të Financave dhe të Ministrit të Ekonomisë, Tregtisë dhe Energjetikës, Këshilli i Ministrave

Vendosi:

1. Miratimin e garancisë qeveritare, të lëshuar në favor të Raiffeisen Bank sh.a., Albania, në kuadër të kontratës së huasë, ndërmjet kësaj banke dhe KESH sh.a.-së, për shumë ekuivalente, në lekë, të shumës 40 (dyzet) milionë euro.
2. Ngarkohen Ministri i Financave dhe Ministri i Ekonomisë, Tregtisë dhe Energjetikës për zbatimin e këtij vendimi.
Ky vendim hyn në fuqi pas botimit në Fletoren Zyrtare.

